Diari Oficial de la Generalitat Valenciana


Sumari del DOGV 3241, del 13-05-1998 (1998/2837)

ORDRE de 6 d'abril de 1998, de la Conselleria d'Ocupació, Indústria i Comerç, per la qual es modifica l'Ordre de 2 de maig de 1985, de la Conselleria d'Indústria, Comerç i Turisme, sobre la composició de la mesa que ha de resoldre els concursos públics per a l'atorgament de permisos d'investigació minera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3241

Data del DOGV
:   13-05-1998

Secció del DOGV
:   I. DISPOSICIONS GENERALS

Número del document
:   1998/2837


Organisme emissor
:   Conselleria d'Ocupació, Indústria i Comerç

Tipus de document
:   Ordre

ORDRE de 6 d'abril de 1998, de la Conselleria d'Ocupació, Indústria i Comerç, per la qual es modifica l'Ordre de 2 de maig de 1985, de la Conselleria d'Indústria, Comerç i Turisme, sobre la composició de la mesa que ha de resoldre els concursos públics per a l'atorgament de permisos d'investigació minera. [1998/X2837]
  
L'Ordre de la Conselleria d'Indústria, Comerç i Turisme, de 2 de maig de 1985, estableix la composició de la mesa que ha de resoldre els concursos públics regulats en la Llei 22/1973, de 21 de juliol, de Mines; atès que cal adequar l'estructura de l'esmentat òrgan col·legiat d'acord amb les reformes introduïdes en l'estructura orgànica de la Conselleria d'Ocupació, Indústria i Comerç.
  
En virtut d'això i fent ús de les competències que assignen a aquesta Conselleria el Decret 4/1997, de 26 de febrer, del president de la Generalitat Valenciana, i el Decret 34/1997, de 26 de febrer, del Govern Valencià,
  
ORDENE
  
Article únic
  
Es modifica el text de l'article 1 de l'Ordre de la Conselleria d'Indústria, Comerç i Turisme, de 2 de maig de 1985, que queda redactat com segueix:
  
«La Mesa que, de conformitat amb allò que es disposa en l'article 72 del Reglament General per al Règim de la Mineria, aprovat pel Reial Decret de 25 d'agost de 1978, ha de procedir a l'obertura d'ofertes en els concursos públics sobre terrenys que resulten francs com a conseqüència d'haver-s'hi alçat una reserva a favor de l'estat per a tot tipus de recursos minerals o, per a tots els de la secció C), o per caducitat d'un permís d'exploració, d'un permís d'investigació o d'una concessió d'explotació, estarà constituïda:
  
a) Pel director territorial corresponent a la província on es tramita l'expedient, el qual actuarà com a president.
  
b) Per un lletrat de l'Assessoria Jurídica de la Conselleria d'Ocupació, Indústria i Comerç.
  
c) Per l'interventor delegat de la Conselleria d'Economia, Hisenda i Administració Pública.
  
d) Pel cap del Servei de Mines de la Direcció General d'Indústria i Energia.
  
e) Pel cap de la Unitat de Mines del Servei Territorial corresponent, el qual actuarà com a secretari de la Mesa i, si de cas hi manca, un enginyer de mines adscrit a aquest.»
  
DISPOSICIÓ FINAL
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 6 d'abril de 1998
  
El conseller d'Ocupació, Indústria i Comerç,